Mladi slovenski reprezentant in nazadnje član Maribora Žan Celar, bo v prihodnje nastopal v dresu italijanske Rome.

V lanski sezoni je Celar dosegal zadetke v mladinskem tekmovanju, v 23-ih nastopih v dresu vijoličastih je trinajstkrat zatresel nasprotnikovo mrežo. Celar je zbral tudi 31 nastopov v mlajših selekcijah reprezentance Slovenije, za katere je skupaj dosegel 11 zadetkov.

Kot poročajo italijanski mediji je klub iz glavnega mesta Italije za storitve 18-letnega napadalca odštel milijon evrov, Mariborčanom pa naj bi od prihodnjega transferja pripadlo 10 odstotkov prodajne vrednosti. Pred slabim letom sta se za usluge napadalca Maribora zanimala tudi Napoli in Geona, vendar so takrat pri aktualnih državnih prvakih zavrnili sedemmestni ponudbi italijanskih prvoligašev.